| *Foudia madagascariensis* |
| --- |
| Macho
FemiaFemia |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Suborde: | Oscines |
| Infraorde: | Passerida |
| Superfamilia: | Passeroidea |
| Familia: | Ploceidae |
| Xénero: | *Foudia* |
| Especie: | ***F. madagascariensis*** |

 |
| Nome binomial |
| ***Foudia madagascariensis***(Linnaeus, 1758) |
| Sinonimia |
| *Loxia madagascariensis* Linnaeus, 1766 |

***Foudia madagascariensis*** é unha especie de ave da orde dos paseriformes, suborde dos oscines, infraorde dos paséridos, e familia dos ploceidos, unha das sete pertencentes ao xénero *Foudia*, propia da illa de Madagascar.

Taxonomía
---------

### Descrición

En 1760, o zoólogo francés Mathurin Jacques Brisson incluíu na súa *Ornithologie* unha descrición dunha ave de plumaxe vermella, baseándose nun espécime recolectado en Madagascar, e utilizou para designala o nome francés de *le cardinal de Madagascar*, e o latino de *Cardinalis madagascariensis*. Aínda que Brisson nesta obra empregou nomes latinos, estes non se axustaban todos á nomenclatura binomial, polo que non están recoñecidos pola Comisión Internacional de Nomenclatura Zoolóxica.

Cando en 1766 o naturalista sueco Carolus Linnaeus actualizou o seu *Systema Naturae* para a 12ª edición (que se publicaría dous anos máis tarde), engadiu 240 especies que Brisson describira anteriormente. Unha destas foi a que se trata aquí; Linnaeus incluíu unha breve descrición dela, acuñou o nome binomial *Loxia madagascariensis*, e citou o traballo de Brisson.

A especie hoxe en día está incluída no xénero *Foudia*, que foi descrito polo naturalista alemán Ludwig Reichenbach en 1850.

A designación de *Foudia madagascariensis* como especie tipo do xénero, foi efectuada posteriormente.

### Etimoloxía

Para a do xénero, véxase *Foudia*.

O epiteto específico, *madagascariensis* fai referencia á illa onde habita esta ave.

Características
---------------

*Foudia madagascariensis* é un pequeno paxaro duns 5 cm de lonxitude e un peso que pode variar dos 14 aos 19 g, máis ou menos as dimensións dun pardal común. 

O macho presenta unha plumaxe, na época da reprodución de cor vermella brillante, con manchas negras ao redor de cada ollo; as partes inferiores son tamén vermellas, o que distigue esta especie doutras semellantes que habitan nas zonas onde se introduciu. As ás e a cola son de cor parda olivácea. Na femia, durante todo o ano, ten a plumaxe das partes superiores do corpo de cor parda olivácea e a das inferiores de cor gris apardazada. A plumaxe dos inmaturos é semellante á das femias.

Hábitat e distribución
----------------------

O seu hábitat habitual son claros de bosques, pasteiros e campos de cultivo. En Madagascar considérase unha praga para o cultivo de arroz.

Distribúese de forma natural na illa de Madagascar, pero a especie foi introducida noutras illas do océano Índico, como as illas do Almirante, as do Territorio Británico do Océano Índico, en Bahrain, as Comores, as Seychelles, Mauricio e Reunión e, xa no océano Atlántico, nas de Santa Helena, Ascensión e as de Tristán da Cunha.

Poboación
---------

O tamaño da súa poboación mundial non se cuantificou, pero a especie descríbese como moi común.

Bioloxía
--------

### Alimentación

A especie aliméntase principalmente de sementes, especialmente de herbas, e de insectos, pero tamén consome outros alimentos, como froitos, néctar, restos de comida dos humanos e copra.

### Reprodución

Fóra da época de reprodución é unha ave gregaria. A medida que se acerca a temporada de reprodución, os machos establecen territorios duns 30 m de diámetro. É unha especie monógama, e o macho, como fan todos os membros dos ploceidos (ou *tecedores*), comeza a construír o niño no centro do seu territorio antes de que comece o cortexo. Os niños agrúpanse en colonias, e teñen forma globular cunha entrada lateral e un *soportal* en forma de tubo curto. Está construído *tecendo* pequenas raíces, gabiáns, herbas e outras febras longas doutros vexetais, e tarda uns oito días para construírse; moitos son abandonados se o macho non logra atraer unha parella.

Impacto nas aves nativas
------------------------

En diferentes partes daquelas illas onde foi introducida, esta especie provocou diferentes impactos nas aves nativas. Tanto *Foudia rubra*, de Mauricio, que está en perigo de extinción, como *Foudia flavicans*, de Rodrigues, foron afectadas pola competencia polos recursos alimenticios nas súas respectivas illas.

Status
------

A Unión Internacional para a Conservación da Natureza e dos Recursos Naturais (UINC), tendo en conta que *Foudia madagascariensis* ten unha área de distribución moi grande, estima que a poboación é estábel e que ante a ausencia de evidencias de diminucións ou ameazas substanciais, avalía o estado de conservación da especie como *LC* (pouco preocupante).

Galería
-------

* Macho comendo gransMacho comendo grans
* Macho coa plumaxe de transición cara á época non reprodutivaMacho coa plumaxe de transición cara á época non reprodutiva
* FemiaFemia
* Individuo inmaturoIndividuo inmaturo

Notas
-----

1. 1 2 3 4  BirdLife International (2018): *Foudia madagascariensis* na *Lista vermella* da UICN. Versión 2019-1. Consultada o 21 de abril de 2019.
2. ↑  Brisson, Mathurin Jacques (1760). *Ornithologie, ou, Méthode contenant la division des oiseaux en ordres, sections, genres, especes & leurs variétés* (en francés e latín). Volume 3. París: Jean-Baptiste Bauche. pp. 112–114, Plate 6 fig 2.  As dúas estrelas (\*\*) ao comezo da sección indican que Brisson baseou a súa descrición no exame dun espécime.
3. 1 2  Allen, J. A. (1910). "Collation of Brisson's genera of birds with those of Linnaeus". *Bulletin of the American Museum of Natural History* **28**: 317–335. Arquivado dende o orixinal o 19 de setembro de 2012. Consultado o 22 de abril de 2019.
4. ↑  Linnaeus, Carolus (1766). *Systema naturae: per regna tria natura, secundum classes, ordines, genera, species, cum characteribus, differentiis, synonymis, locis* (en latín). Tomus 1, Pars 1 (12ª ed.). Holmiae: Laurentii Salvii. p. 300.
5. ↑  Reichenbach, Ludwig (1850). *Avium Systema Naturale. Das natürliche System der Vögel*. Dresden: Expedition der Vollständigsten Naturgeschichte. Plate 79.
6. ↑  Mayr, Ernst; & Greenway, James C. Jr. eds. (1962). *Check-list of birds of the world*. Volume 15. Cambridge, Massachusetts: Museum of Comparative Zoology. p. 62.
7. 1 2 3 4 5  Safford, Roger & Hawkins, Frank (2013): *The Birds of Africa: Volume VIII: The Malagasy Region: Madagascar, Seychelles, Comoros, Mascarenes.* Londres, UK: A&C Black. ISBN 978-0-7136-6532-1, pp. 892–896.
8. ↑  "Madagascar Red Fody (Foudia madagascariensis) (Linnaeus, 1766)". *Avibase - The world bird database* (en inglés). Consultado o 22 de abril de 2019.
9. ↑  Morris, P. & Hawkins, F. (1998): *Birds of Madagascar: a photographic guide*. Robertsbridge, UK: Pica Press.
10. ↑  Lever, Christopher (2010). *Naturalised Birds of the World*. Londres, Reino Unido: Bloomsbury Publishing. p. 276. ISBN 978-1-4081-2825-1. Consultado o 22 de abril de 2019.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Foudia madagascariensis*** |

|  |  |
| --- | --- |
|  | Wikispecies posúe unha páxina sobre:  ***Foudia madagascariensis*** |

### Bibliografía

* Craig, Adrian (2010): "Family Ploceidae (Weavers)". En del Hoyo, J.; Elliott, A. & Christie, D. A. *Handbook of the Birds of the World 15*. Barcelona: Lynx Edicions. ISBN 978-84-9655-368-2.
* del Hoyo, J.; Collar, N. J.; Christie, D. A.; Elliott, A. Fishpool, L. D. C.; Boesman, P. & Kirwan, G. M. (2016): *HBW and BirdLife International Illustrated Checklist of the Birds of the World. Volume 2: Passerines*. Barcelona / Cambridge, UK: Lynx Edicions / BirdLife International. ISBN 978-84-9655-398-9.
* Fry, C. H. & Keith, S. (2004): *The birds of Africa. Volume VII*. Londres, Reino Unido: Christopher Helm. ISBN

### Outros artigos

* Ploceidos
* Foudia

|  |  |
| --- | --- |
| Identificadores taxonómicos | 
* ADW: Foudia\_madagascariensis
* Avibase: F7DFA41B81518AC0
* BirdLife: 22719132
* eBird: redfod1
* Fossilworks: 372725
* GBIF: 2494077
* iNaturalist: 13876
* IRMNG: 11260305
* ITIS: 560112
* IUCN: 22719132
* NCBI: 441683
* TAXREF: 418755
* Xeno-canto: Foudia-madagascariensis

 |

|  |  |
| --- | --- |
| Identificadores | 
* UMLS: C2279383

 |